Akken daɣen ɣer tama tmeslayt, tella tutlayt n tfekka, tagi daɣen s wazal-is imi tettak rruḥ i tmacahut. Tutlayt n tfekka, terza ambiwel n tfekka n temsawalt n tmacahut am teḍsa neɣ awehhi s yifassen, aremmec s wallen aɛaned n leswat n yiɣersiwen, d ayen i yettarran aqcic ad yezder deg umaḍal n tmacaut. Amadal yexleḍ deg-s lxuf tergagayt d lbenna d lferḥ ɣer taggara, imi timucuha keffunt s lferḥ i yiwudam yelhan akken keffunt s lqerḥ i yiwudam n dir.